CELEX: 62012TN0213
Language: sl
Date: 2012-05-23 00:00:00
Title: Zadeva T-213/12: Tožba, vložena 23. maja 2012 – Elitaliana proti Eulex Kosovo in Starlite Aviation Operations

7.7.2012   
            
            
               SL
            
            
               Uradni list Evropske unije
            
            
               C 200/20
            
         Tožba, vložena 23. maja 2012 – Elitaliana proti Eulex Kosovo in Starlite Aviation Operations
   (Zadeva T-213/12)
   2012/C 200/40
   Jezik postopka: italijanščina
   
      Stranke
   
   
      Tožeča stranka: Elitaliana SpA (Rim, Italija) (zastopnik: R. Colagrande, odvetnik)
   
      Toženi stranki: Eulex Kosovo – European Union Rule of Law Mission (Priština, Republika Kosovo) in Starlite Aviation Operations (Dublin, Irska)
   
      Predlogi
   
   Tožeča stranka predlaga Splošnemu sodišču, naj:
   
               —
            
            
               razglasi ničnost ukrepov Eulex – katerih vsebina in datum tožeči stranki niso znani – o oddaji naročila „EuropeAid/131516/D/SER/XK – Helicopter Support to the EULEX Mission in Kosovo (PROC/272/11)“ družbi Starlite Aviation Operations, o katerih jo je Eulex obvestil z dopisom z dne 29. marca 2012 (ki ga je isti dan prejela po elektronski pošti) in vsakega drugega predhodnega, posledičnega in/ali kakorkoli povezanega akta, zlasti, če je potrebno, dopis 2012-DAS-0392 z dne 17. aprila 2012, s katerim je Eulex tožeči stranki zavrnil dostop do aktov javnega razpisa, ki ga je zahtevala 2. aprila 2012;
            
         
               —
            
            
               Eulexu naj naloži, da tožeči strani povrne škode (v posebni obliki ali v enakovrednem znesku) v obsegu, navedenem v točki 37 in naslednjih;
            
         
               —
            
            
               Eulexu naj naloži plačilo stroškov postopka.
            
         
      Tožbeni razlogi in bistvene trditve
   
   Tožba je primarno uperjena proti ukrepom Eulex o oddaji naročila „EuropeAid/131516/D/SER/XK – Helicopter Support to the EULEX Mission in Kosovo (PROC/272/11)“ družbi Starlite Aviation Operations in vsakemu drugemu predhodnemu, posledičnem in/ali kakorkoli povezanemu aktu. Tožeča stranka v zvezi s tem zahteva povrnitev škode, ki iz tega izhaja.
   Tožeča stranka v utemeljitvi tožbe uveljavlja en tožbeni razlog v zvezi s kršitvijo in/ali napačno uporabo obvestila, objavljenega 18. oktobra 2011, tudi v povezavi s členom 46 in naslednjimi Direktive 18/2004/ES (1); kršitev splošnih načel transparentnosti, sorazmernosti in enakega obravnavanja, kot so določeni tudi v „Praktičnem vodniku za postopke javnega naročanja za zunanje delovanje EU“ (Prag), ki je veljal za postopek; in kršitev splošnih načel jamstva učinkovite konkurence glede zahtev, predpisanih za storitev, ki je predmet naročila.
   V zvezi s tem navaja, da je bilo naročilo oddano konkurentu, ki ne izpolnjuje tehničnih zahtev, ki so določene v obvestilu.
   
      (1)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132).